|  |
| --- |
| **EΛΛHNIKH ΔHMOKPATIA****ΠANEΠIΣTHMIO IΩANNINΩN****ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ** |
|  |  |
| **Τηλ.:** 26510 07498, 07499 | Ιωάννινα30 Μαΐου 2022 |
| E-mail: gramecon@uoi.gr  | Α.Π.: 288 |
| **Πληροφορίες:** Ολυμπία Τσαπάρη  |  |
|  | Προς |
|  | **Τακτικά μέλη** |
|  | Κωνσταντίνος Καρανάτσης, Καθηγητής, Τμήμα Οικονομικών Επιστημών Π.Ι |
|  | Αθανάσιος Σταυρακούδης, Αναπ. Καθηγητής, Τμήμα Οικονομικών Επιστημών Π.Ι |
|  | Παρασκευή Σαλαμαλίκη, Επίκουρη Καθηγήτρια, Τμήμα Οικονομικών Επιστημών Π.Ι |
|  | **Αναπληρωματικά μέλη** |
|  | Στέλλα Τσάνη, , Επίκουρη Καθηγήτρια , Τμήμα Οικονομικών Επιστημών Π.Ι |
|  | Νικόλαος Τσακίρης, Αναπλ. Καθηγητής, Τμήμα Οικονομικών Επιστημών Π.Ι |
|  | Μπεχλιούλης Αλέξανδρος, Επίκουρος Καθηγητής, Τμήμα Οικονομικών Επιστημών Π.Ι |

**Θέμα:** «Ορισμός εφορευτικής επιτροπής για τη διενέργεια εκλογών ανάδειξης Προέδρου και Αναπληρωτή Προέδρου του Τμήματος Οικονομικών Επιστημών».

**ΠΡΑΞΗ – ΑΠΟΦΑΣΗ ΤΟΥ ΚΟΣΜΗΤΟΡΑ ΤΗΣ ΚΟΣΜΗΤΕΙΑΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

Ο Κοσμήτορας της Σχολής Οικονομικών και Διοικητικών Επιστημών, έχοντας υπόψη τις διατάξεις:

α) του ν. 4485/2017 (ΦΕΚ 114/τ. Α ́/4.8.2017), Άρθρο 23 «Πρόεδρος Τμήματος», όπως αντικαταστάθηκε και συμπληρώθηκε με το Άρθρο 97 «Διαδικασία εκλογής Προέδρου και Αναπληρωτή Προέδρου» του Ν. 4692/2020, (ΦΕΚ 111/τ. Α ́/12.6.2020), καθώς και τις διατάξεις του άρθρου 84, παρ. 11 «Τελικές και μεταβατικές διατάξεις Κεφαλαίων Α’ και Ε’» του ως άνω νόμου 4485/2017,

β) την Υ.Α. αριθμ. 147084/Ζ1/16.11.2021 (ΦΕΚ 5364/τ. Β’/19.11.2021) με θέμα «Καθορισμός του τρόπου διεξαγωγής της ηλεκτρονικής ψηφοφορίας των εκλογικών διαδικασιών των οργάνων των Α.Ε.Ι. – Ρύθμιση των τεχνικών ή οργανωτικών μέτρων σχετικά με τη διεξαγωγή της διαδικασίας και την προστασία των δεδομένων προσωπικού χαρακτήρα»,

 γ) τις διατάξεις του ν. 4559/2018 (ΦΕΚ 142/τ. Α’/3.8.2018), Άρθρο 18 παρ. 6.α) «Ζητήματα τριτοβάθμιας εκπαίδευσης»,

***σας ορίζει μέλη της εφορευτικής επιτροπής διενέργειας της διαδικασίας εκλογής για την ανάδειξη Πρόεδρου και Αναπληρωτή Προέδρου του Τμήματος Οικονομικών Επιστημών*** από ενιαίο ψηφοδέλτιο, με άμεση, μυστική και καθολική ψηφοφορία των μελών της οικείας κατηγορίας προσωπικού του Τμήματος Οικονομικών Επιστημών Κοσμητείας της Σχολής Οικονομικών και Διοικητικών Επιστημών.

Η εκλογική διαδικασία θα διεξαχθεί την **Δευτέρα 20 Ιουνίου 2022, από ώρα 8:00 π.μ. μέχρι 14:00 π.μ., αποκλειστικά μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ»** της ανώνυμης εταιρείας του ελληνικού δημοσίου, με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.). Αν κανείς από τους υποψηφίους δεν συγκεντρώσει την απόλυτη πλειοψηφία των έγκυρων ψήφων ή σε περίπτωση ισοψηφίας, η εκλογή επαναλαμβάνεται κατά την επόμενη εργάσιμη ημέρα 21 Ιουνίου, ημέρα Τρίτη από τις 08:00 έως τις 14:00. Σε περίπτωση νέας άγονης εκλογικής διαδικασίας αυτή επαναλαμβάνεται κατά την επόμενη εργάσιμη ημέρα Τετάρτη, 22 Ιουνίου 2022, τις ίδιες ώρες, οπότε εκλέγεται ο υποψήφιος ο οποίος συγκεντρώνει τη σχετική πλειοψηφία των έγκυρων ψήφων, **μέσω του ίδιου πληροφοριακού συστήματος και κατά τις ίδιες ώρες.**

**Αρμόδιο όργανο διενέργειας των εκλογών (Ο.Δ.Ε.) είναι η τριμελής Εφορευτική Επιτροπή** ανά κατηγορία, με ισάριθμα αναπληρωματικά μέλη, η οποία έχει την ευθύνη διεξαγωγής της εκλογικής διαδικασίας με ηλεκτρονική ψηφοφορία και συγκροτείται με απόφαση του Κοσμήτορα της Σχολής Οικονομικών και Διοικητικών Επιστημών. Τα μέλη των Ο.Δ.Ε. οφείλουν να διασφαλίζουν την ουσιαστική και ακώλυτη άσκηση του εκλογικού δικαιώματος των μελών του εκλεκτορικού σώματος, να παρακολουθούν την ορθή και ομαλή διεξαγωγή της ηλεκτρονικής ψηφοφορίας, να υποβοηθούν και να επιλύουν οιοδήποτε ζήτημα προκύπτει κατά τη διάρκεια αυτής, **καθώς και να συντάσσουν, να υπογράφουν και να αναρτούν στην κεντρική ιστοσελίδα του ιδρύματος, το τελικό πρακτικό εκλογής** το οποίο και υποβάλουν στον Κοσμήτορα της Σχολής Οικονομικών και Διοικητικών Επιστημών, για την έκδοση της διαπιστωτικής πράξης εκλογής.

**Η ανακήρυξη των υποψηφίων ανά κατηγορία γίνεται από την αντίστοιχη Εφορευτική Επιτροπή (Ο.Δ.Ε.), μέσα σε δύο (2) εργάσιμες ημέρες από την συγκρότησή της (έως 01-06-2022),** μετά από εξέταση των υποψηφιοτήτων και **αναρτάται με ευθύνη της στην κεντρική ιστοσελίδα του Ιδρύματος**.

**Η διαδικασία για τη διεξαγωγή ηλεκτρονικής ψηφοφορίας των εκλογικών διαδικασιών των οργάνων των Α.Ε.Ι., που αφορούν την Ψηφιακή Κάλπη ΖΕΥΣ είναι η εξής:**

**1. Ο διαχειριστής** **(μέλος της Ο.Δ.Ε.)** αποστέλλει αίτημα στη Ψηφιακή Κάλπη ΖΕΥΣ

 (helpdesk@zeus.grnet.gr) για τη διεξαγωγή της ψηφοφορίας, το οποίο θα πρέπει να περιέχει τα παρακάτω στοιχεία:

• Επωνυμία Φορέα: **ΠΑΝΕΠΙΣΤΗΜΙΟ ΙΩΑΝΝΙΝΩΝ – ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

• Είδος ψηφοφορίας: **ΕΚΛΟΓΙΚΗ ΔΙΑΔΙΚΑΣΙΑ** **ΑΝΑΔΕΙΞΗΣ ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥ ΤΟΥ ΤΜΗΜΑΤΟΣ ΟΙΚΟΝΟΜΙΚΩΝ ΕΠΙΣΤΗΜΩΝ.**

• Ημερομηνία διεξαγωγής ψηφοφορίας: **20-06-2022**

• Εκτίμηση πλήθους ψηφοφόρων: **19**

• Στοιχεία Νόμιμου Εκπροσώπου:

**α. ΤΡΙΑΝΤΑΦΥΛΛΟΣ ΑΛΜΠΑΝΗΣ**

**β. talbanis@uoi.gr**

**γ. 26510 07446**

•Στοιχεία διαχειριστή:

**Ονοματεπώνυμο ………………………………….**

**Δ/νση e-mail…………………………….**

**Το αίτημα πρέπει να έχει κοινοποιηθεί (cc) παράλληλα στη Διεύθυνση Ηλεκτρονικής Διακυβέρνησης και Απλούστευσης Διαδικασιών του Υπουργείου Παιδείας και Θρησκευμάτων στην ηλεκτρονική διεύθυνση egovgram@minedu.gov.gr**.

**2.** Η Ψηφιακή Κάλπη Ζευς, αφού αποδεχτεί το αίτημά σας, ο διαχειριστής θα λάβει στοιχεία εισόδου για να διενεργήσει την ψηφοφορία.

**3.** Όταν ολοκληρωθεί η ψηφοφορία, ο διαχειριστής πατάει λήξη για να εκκινήσει τη διαδικασία παραγωγής των αποτελεσμάτων, η οποία εμπεριέχει τις ενέργειες των μελών της εφορευτικής επιτροπής, όπως παρουσιάζονται και στις οδηγίες χρήσης.

**4.** Τέλος, πραγματοποιείται η αποθήκευση των αποτελεσμάτων.

Για οποιαδήποτε απορία ή διευκρίνιση μπορείτε να επικοινωνείτε με το Γραφείο Αρωγής Χρηστών "Ζευς" μέσω e-mail στη διεύθυνση helpdesk@zeus.grnet.gr ή τηλεφωνικά στο 215-215-7867 (Δευτέρα έως Παρασκευή 9:00 π.μ.-17:00 μ.μ.).

Ο Κοσμήτορας της Σχολής

Σπυρίδων Συμεωνίδης

Καθηγητής

## Κοινοποίηση:

-Πρυτανεία

-Δ/νση Διοικητικού

-Δ/νση Μηχανοργάνωσης

-Τμήμα Οικονομικών Επιστημών

## Συνημμένα:

## -Αιτήσεις Υποψηφιοτήτων

-Εκλογικοί Κατάλογοι Μελών ΔΕΠ του Τμήματος Οικονομικών Επιστημών